# Cien años de perdón

Cien años de perdón és una pel·lícula espanyola de suspens dirigida per Daniel Calparsoro i escrita per Jorge Guerricaechevarría, produïda per K&S Films. Es va estrenar el 3 de març de 2016 a l'Argentina i el 4 de març de 2016 a Espanya.

## Argument

Un grup d'atracadors liderats per L'Uruguaià es disposa a robar un banc a València. La seva comesa és fer-se amb el major nombre de caixes de seguretat possibles i fugir a través d'un túnel excavat que comunica directament el banc amb una estació de metro abandonada. Però el cap de premsa de la Presidència del Govern descobreix l'autèntic propòsit dels lladres: busquen la caixa 314, on Gonzalo Soriano, exmembre del govern ara en coma després d'un greu accident, va dipositar documents amb informació comprometedora.
Els plans de l'Uruguaià i la seva banda es torcen quan una incessant pluja inunda el túnel i els deixa sense escapatòria i, a pesar que el robatori és un muntatge d'una facció del partit en el govern, el personal de seguretat del banc no ha rebut les instruccions de deixar-los escapar.

## Repartiment

* Luis Tosar com El Gallego.
* Rodrigo de la Serna com El Uruguayo.
* Raúl Arévalo com Ferrán.
* José Coronado com Mellizo.
* Joaquín Furriel com Loco.
* Patricia Vico com Sandra.
* Marian Álvarez com Cristina.
* Luciano Cáceres com Varela.
* Luis Callejo com Domingo.
* Nani Jiménez com Laura.
* Maria Molins com Marina.

## Producció

Cien años de perdón és una producció de Morena Films, Vaca Films i Telecinco Cinema en coproducció amb Telefónica Studios, Telefe, K&S Films (Argentina) i Mare Nostrum Productions (França). Compta amb la participació de Movistar +, ICAA – Ministeri de Cultura, Eurimages i, Ibermedia. El rodatge es va desenvolupar al llarg de 8 setmanes a Buenos Aires, Gran Canària i València. Twentieth Century Fox va distribuir la pel·lícula a Espanya, Llatinoamèrica i Estats Units.

## Premis i nominacions
### XXXI Premis Goya

| Categoria | Nominats | Resultat |
| Millor actor revelació | Rodrigo de la Serna | Nominat |
| Millor guió original | Jorge Guerricaechevarría | Nominat |

### XXVI Premis de la Unión de Actores

| Categoria | Nominats | Resultat |
| Millor actor de repartiment | Luis Callejo | Nominat |

### Premis Mestre Mateo 2017

| Categoria | Nominats | Resultat |
| Millor actor | Luis Tosar | Guanyador |
| Millor pel·lícula | | Nominada |
| Millor director | Daniel Calparsoro | Nominat |
| Millor guió | Jorge Guerricaechevarría | Nominat |
| Millor fotografia | Josu Inchaústegui | Nominat |
| Millor muntatge | Antonio Frutos | Nominat |
| Millor vestuari | Patricia Monné | Nominada |
| Millor disseny de producció | Pedro de Gaspar | Nominat |

## Referències

* ↑ «Ficha Cien años de perdón». Sensacine. [Consulta: 9 desembre 2015].
* ↑ «Cien años de perdón» (en anglès). Vaca Films. [Consulta: 9 desembre 2015].
* ↑ Cien años de perdón al web dels Goya
* ↑ Payasos una noche, mujeres mañana, diferentes y unidos siempre al web de l'AISGE
* ↑ Luis Tosar, premio Mestre Mateo a la mejor interpretación masculina protagonista por su papel en 'Cien años de perdón', Europa Press, 5 de març de 2017

## Enllaços externs

* 100 años de perdón (2015) a Cine Nacional